KOMISSION ASETUS (ETY) N:o 2427/86,
annettu 31 päivänä heinäkuuta 1986,
oliiviöljyalan erityistoimenpiteistä annetun asetuksen (ETY) N:o 2262/84 soveltamista koskevista yksityiskohtaisista säännöistä annetun asetuksen (ETY) N:o 27/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon oliiviöljyalan erityistoimenpiteistä 17 päivänä heinäkuuta 1984 annetun neuvoston asetuksen (ETY) N:o 2262/84(), sellaisena kuin se on muutettuna asetuksella (ETY) N:o 3788/85(), ja erityisesti sen 5 artiklan,
sekä katsoo, että
komission asetuksen (ETY) N:o 27/85(), sellaisena kuin se on muutettuna komission asetuksella (ETY) N:o 3818/85(), 7 artiklan mukaisesti erityisiä menettelyjä ja määräaikoja vahvistetaan, jotta tuottajajäsenvaltiot voisivat perustaa oliiviöljyn tarkastustoimielimiä; olisi lisäksi vahvistettava tarkkoja määräaikoja Espanjan ja Portugalin osalta näiden toimielinten perustamisen ja toiminnan takaamiseksi markkinointivuodesta 1986/1987 alkaen, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 27/85 7 artikla seuraavasti.
1) Lisätään 1 kohtaan toinen alakohta seuraavasti:
"Espanjan ja Portugalin on toimitettava markkinointivuoden 1986/1987 toimintaohjelmaesitys ja alustava talousarvio komissiolle viimeistään 30 päivänä syyskuuta 1986."
2) Lisätään 2 kohtaan toinen alakohta seuraavasti:
"Espanjan ja Portugalin on vahvistettava markkinointivuoden 1986/1987 toimintaohjelma ja talousarvio viimeistään 31 päivänä lokakuuta 1986."
3) Lisätään 3 kohdan ensimmäisen virkkeen jälkeen virke seuraavasti:
"Komissio voi maksaa tämän määrän ennakolta Espanjalle ja Portugalille saatuaan markkinointivuoden 1986/1987 toimintaohjelmaesityksen ja alustavan talousarvion."
4) Poistetaan 4 kohta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä heinäkuuta 1986.